Nøgleord

Sagens genstand

Afgørelse



Nøgleord

Annullationssøgsmål – fysiske eller juridiske personer – søgsmålskompetence – udbudsprocedure – den ordregivende myndigheds beslutning rettet til et konsortium af bydende, der ikke har status som juridisk person – søgsmål anlagt af et selskab, der er medlem af et sådant konsortium – antagelse til realitetsbehandling (art. 230, stk. 4, EF) (jf. præmis 31-33)

2. Den Europæiske Unions offentlige kontrakter – indgåelse af en aftale efter udbud – institutionernes skønsbeføjelser – Domstolens prøvelsesret – grænser (jf. præmis 37, 80 og 97)

3. Den Europæiske Unions offentlige kontrakter – indgåelse af en aftale efter udbud – institutionernes skønsbeføjelser – udvælgelseskriterier – forpligtelse til at overholde principperne om lige behandling af bydende og om gennemsigtighed – ingen forpligtelse til at efterlade en margen mellem de laveste og de højeste krav for de elementer, der kan fremlægges til godtgørelse af de bydendes kapacitet (Rådets forordning nr. 1605/2002, art. 89 og 97, stk. 1; Kommissionens forordning nr. 2342/2002, art. 135, stk. 1, 2 og 5) (jf. præmis 38 og 41-45)

4. EU-ret – principper – beskyttelse af den berettigede forventning – betingelser (jf. præmis 51 og 67)

5. Den Europæiske Unions offentlige kontrakter – udbudsprocedure – den ordregivende myndigheds mulighed for at kontakte en bydende efter åbning af buddene – forpligtelse til at kontakte, hvis det er muligt og nødvendigt at få præciseret forhold vedrørende et bud – overholdelse af princippet om ligebehandling af de bydende (Rådets forordning nr. 1605/2002, art. 89, stk. 1, og art. 148, stk. 3; Kommissionens forordning nr. 2342/2002, art. 146, stk. 3, og art. 148, stk. 3) (jf. præmis 52, 53, 55, 56, 58 og 65)

6. Retspleje – fremsættelse af nye anbringender under sagens behandling – betingelser – nyt anbringende – begreb (Rettens procesreglement, art. 48, stk. 2, første afsnit) (jf. præmis 119)

7. Den Europæiske Unions offentlige kontrakter – udbudsprocedure – ordregivende myndigheds forpligtelse til at udelukke en tilbudsgiver, som har begået en alvorlig fejl i forbindelse med udøvelsen af sit erhverv – bydende, som påberåber sig, at det selskab, som har fået tildelt kontrakten, har begået en alvorlig fejl i forbindelse med udøvelsen af sit erhverv – den ordregivende myndigheds vurdering af de forhold, der påberåbes – umiddelbar vurdering – forpligtelse til, såfremt der foreligger ubegrundede elementer af svig, at afvise dem og underrette ophavsmanden til beskyldningerne herom [Rådets forordning nr. 1605/2002, art. 93, stk. 1, litra c), og art. 94; Kommissionens forordning nr. 2342/2002, art. 133] (jf. præmis 124, 126, 127 og 132)

8. Institutionernes retsakter – begrundelse – forpligtelse – rækkevidde – beslutning i forbindelse med proceduren for indgåelse af en offentlig kontrakt om ikke at antage et bud – vurdering på grundlag af de oplysninger, sagsøgeren havde til rådighed på tidspunktet for sagens anlæg (Art. 253 EF; Rådets forordning nr. 1605/2002, art. 100, stk. 2; Kommissionens forordning nr. 2342/2002, art. 149) (jf. præmis 136-139)

9. Retspleje – stævning – formkrav – fastlæggelse af søgsmålets genstand – kort fremstilling af søgsmålsgrundene – stævning med påstand om erstatning for skade forvoldt af en af Unionens institutioner [Rettens procesreglement, art. 44, stk. 1, litra c)] (jf. præmis 162 og 163)

10. Ansvar uden for kontraktforhold – betingelser – ulovlighed – skade – årsagsforbindelse – den ene betingelse ikke opfyldt – erstatningssøgsmålet forkastet i det hele (art. 288, stk. 2, EF) (jf. præmis 167 og 168)

Sagens genstand

Angående

Dels påstand om annullation af Kommissionens beslutning af 26. september 2008 om ikke at antage buddet afgivet af det konsortium, som sagsøgeren har dannet sammen med andre selskaber, inden for rammerne af udbudsproceduren »TAXUD/2007/AO-005« vedrørende tjenesteydelser til Fællesskabet, computeranvendelse på told-, afgifts- og skatteområdet (TIMEA) samt alle Kommissionens øvrige relaterede beslutninger, herunder beslutningen om at tildele kontrakten til den valgte bydende, nedlagt i henhold til artikel 225 EF og 230 EF, dels påstand om erstatning nedlagt i henhold til artikel 225 EF, 235 EF og 288 EF.

Afgørelse

Konklusion

1) Europa-Kommissionen frifindes.

2) Evropaïki Dynamiki – Proigmena Systimata Tilepikoinonion Pliroforikis kai Tilematikis AE bærer sine egne omkostninger og betaler Kommissionens omkostninger.